PLAN FOR CULTURE

GSK Kerempuh: SOKRAT SE NE BOJI BITI ISMIJAN
2025-02-07 20:00 - 21:30 (Europe/Zagreb) | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta i redatelj: Zlatko Paković
U ovoj predstavi, čija je centralna tema pravo na satiru, pojavljuju se dva Sokrata – onaj kojeg znamo kao neusporedivu filozofsku figuru te Sokrat karakter iz Aristofanovih ˝Oblaka˝.
Izmjenjuju se prizori dvaju suprotnih žanrova, drame tragičnog mislioca osuđenog na smrt zbog vlastitog slobodoumlja i komedije koja ismijava filozofsko relativiziranje. Sve se to odvija u dinamičnom tempu i duhovitom tonu, britkom i nadasve satiričnom. Naime, poznato je kako je Sokrat toga doba bio omiljen kao duhovit mudrac, sklon trpkoj ironiji i vedrom humoru.
Prelazeći vješto iz jednog u drugi žanr, iz svijeta tragedije u svijet komedije, ova će predstava omogućiti usporedbu ta dva kazališna i životna principa. Istražit će se tako suštinska razlika između tragičkog i komičkog tipa poimanja svijeta i glumačkog predstavljanja, uz publiku koja će osjetiti svo bogatstvo razlika te uživati u doživljaju toga čina, u njihovoj brzoj smjeni, komičkog i tragičkog efekta.
Kostimografkinja: Danica Dedijer
Scenografkinja: Irena Kraljić
Autor glazbe: Nenad Kovačić i Mak Murtić
Koreograf: Branko Banković
Oblikovatelj svjetla: Martin Šatović
Inspicijentica: Mirela Tihava
Igraju:
Vilim Matula
Josip Brakus
Linda Begonja
Matija Šakoronja
Marko Makovičić
Karlo Mlinar
Josipa Anković
Jakov Zovko
Ozren Opačić
Tomislav Dunđer
Popusti na grupne posjete (10 i više osoba)
Prodaja na tel. 01/4833 645, 01/4833 646

Čudo na smetlištu
2025-02-08 11:00 - 11:35 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
Predstava za djecu ČUDO NA SMETLIŠTU (4+ god)
Cilj našeg „čuda“ je potaknuti djecu da razmisle o svojoj ulozi u društvu i brizi za planet Zemlju. Likovi su izviđačica Lucija i vanzemaljac Zed, koji pripadaju potpuno različitim svjetovima i grade neobično, naizgled nemoguće prijateljstvo, unutar čarobne glumačko-lutkarske kreacije. Osim ekologijom, bavimo se i prihvaćanjem nama nepoznatog i čudnog. Vrhunac „ECO friendly“ koncepta je korištenje otpada za scenografske elemente.
Lutka je također izrađena od smeća. Time pokazujemo kako otpad može postati nešto novo i korisno te potaknuti kreativnu prenamjenu raznih predmeta u svakodnevnom životu. Svatko od nas pojedinaca može napraviti malo, ali zajedno možemo puuuuuuno više.
AUTORSKI TIM:
Mirna Ostrošić – autorica teksta, redateljica i glumica
Zdenka Šustić – redateljica i glumica
Mario Mirković – skladatelj
Aleksandra Vukićević – lutka, scenografija
Tea Šimić – producentica
Igor Jurij – dizajner plakata
Projekt je podržan od ministarstva kulture Republike Hrvatske.
ZAHVALE:
Sara Ipša
Tin Ostrošić
Jadranka Ivaniš
Frana Marija Vulić Vranković
Centar mladih Ribnjak
Svi donatori (fizičke osobe) koji su pridonijeli realizaciji projekta

BUKAČA
2025-02-08 19:00 - 20:00 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
19:00 Monodrama BUKAČA
20:00 Tribina Kazališne družine EMMA i udruge P.I.N.K. life
O predstavi:
Monodrama „BUKAČA“
Nastala po istoimenoj knjizi Martine Mlinarević, kombinacija je dinamičnog pripovijedanja sa elementima scenskog pokreta i lutkarstva, koji su iskorišteni za stvaranje atmosfere i igranje nekoliko različitih likova. Bukača bez cenzure govori o turbulentnoj godini dana Martininog
života, koja se uz borbu sa teškom bolešću borila i sa mržnjom sredine u kojoj je odrasla. Martina Mlinarević – novinarka, književnica i aktivistica, danas živi i radi u Pragu kao ambasadorica BiH. Tik prije odlaska izdala je ovu knjigu, koju naziva svojim najsnažnijim krikom. Glumica Tea Šimić je knjigu nakon prvog čitanja dramatizirala i pretvorila u uspješan kazališni projekt – izvanrednu monodramu.
Izbačena iz vlastitog doma, od strane vlastitog oca, sa djetetom u naručju, kreće na putovanje puno boli, ali i čudesno lijepih događaja. Osim karcinoma dojke i zakržljalog mentaliteta male sredine, jednako je važna tema cyberbullying.
Kad sa scene čujemo poruke mržnje koje je Martina dobivala u jezi se pitamo zašto ljudi žele zlo nekome tko im nije baš ništa učinio. Jedan od komentara na njezinoj Facebook stranici glasi: „Rak ti se dabogda tisuću puta umnožio da te cijelu popapa, kurvo smrdljiva“. U mnogim dijelovima ove monodrame dobit ćemo britke odgovore na pitanja „što je to prava ljubav“ i „kako biti dobar čovjek“. Gdje god nas priča vodila uvijek se vrati na smisao života koji je Martina našla, kako i sama kaže „Na putovanju unutar sebe“.

„Nadomak smrti sad znam da samo žive ljubavi vrijede živjeti, od mrtvih se ljudi što hodaju treba spasiti, sebe mrtvoga iz taloga bezličnih ustati.“
Glumica, Tea Šimić, je oblikovala tekst i donijela vlastita redateljska rješenja. Uz mračne scene u kojima je prikazan Martinin psihofizički pakao, iskorišten je i humor kako bi se postigao „comic relief“. Pokretom i govorom glumica vješto prikazuje sve stanice Martininog putovanja, popraćene prikladnom glazbenom podlogom. Samo jednim komadom rekvizite stvara razne likove i situacije te uz pomoć elemenata lutkarstva „oslikava“ potpuno praznu scenu.
Ulaznice po popustu za studente, učenike i umirovljenike po cijeni od 7 eura možete nabaviti na blagajni Scene Ribnjak 1 sat prije izvedbe. Molimo Vas da ih rezervirate na mail scenaribnjak.cmr@gmail.com

Teatar EXIT: GRAD SLOŽENOG STANJA (Gostovanje: Pinklec)
2025-02-08 20:00 - 21:00 | Teatar EXIT (Ilica 208)
Autorski tim:
GOSTOVANJE: Kazališna družina Pinklec
Redatelj: Romano Bogdan
Autorica teksta i dramaturginja: Mateja Posedi
Likovnost predstave: Neno Kern
Autor glazbe: Bojan Miljančić
Oblikovanje svjetla: Romano Bogdan / Mario Zelenbaba

Igraju:
Aleksandar Filo – Gladan
Mario Jakšić – Gladniji
Neven Matoša – Najgladniji
Ena Jagec – Dijete

O predstavi:
Grad složenog stanja je drama smještena u jedan grad u kojem su se stvari usložnile. Nekada je sve bilo tako jednostavno i znalo se tko je tko, zašto je nešto i odakle je došlo. Sada se ne zna ništa. Stanovnici grada – Gladan, Gladniji i Najgladniji najviše pate zbog složenog stanja jer se hrane ljudima, ali ne bilo kakvima. Objeduju samo kriminalce, nasilnike, lopove i sve ostale zle ljude. Ali u ovom zamršenom stanju ne mogu ih prepoznati jer svi oni sada čisto mirišu, lijepo se smiju i nose odijela.
U njihov grad stigne Dijete željno avanture i znanja, neodređenog spola i roda, ni visoko ni malo, ni dobro ni zlo. I što sada? Kako odrediti je li ono loše pa da ga mogu bez problema smazati? Dok će se oni grcati u dilemi, Dijete će ih naučiti da svaku stvar, osobu i pojavu treba dobro proučiti, izmjeriti, izvagati, preispitati i onda o njoj suditi. A ništa se od toga ne može bez znanja.
Grad složenog stanja pokazuje da mnoge stvari nisu jasno određene. To ne znači da ih treba odbaciti ili etiketirati. Treba samo pitati, vidjeti i čuti, zatim procijeniti, podijeliti znanje i otkriti dezinformacije. Jer nije svaki došljak neprijatelj, niti je svaki čovjek pun obećanja, osoba od povjerenja.
Mateja Posedi, autorica teksta i dramaturginja

GSK Kerempuh: SUBOTA, NEDJELJA I PONEDJELJAK
2025-02-08 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Eduardo de Filippo
Redatelj: Paolo Magelli
Nedjeljni ručak u domu obitelji Priore okuplja tri generacije koje žive pod istim krovom. Tu je djed, zatim roditelji, djeca, njihovi partneri, teta, nećak, susjedi i drugi nezvani ili pak zvani gosti – plejada likova čija nas šarolikost uvodi u bogat i često turbulentan svijet razgranatih obiteljskih i inih odnosa dok se prepliću niti njihovih sudbina i međusobnih veza. Glumački ansambl vješto razotkriva slojeve života svojih likova, otkrivajući nam njihove tajne, strahove, ambicije i snove. U tome mediteranski glasnom ali ipak intimnom okruženju otkrivaju se univerzalne istine koje nas sve povezuju kao što je prirodna želja za ljubavlju, razumijevanjem i pripadnošću.
Kao intrigantan okvir priči poslužio je sukob između starog i novog, interakcija tradicije i modernosti. Obitelj Priore čvrsto je ukorijenjena u svojim napolitanskim tradicijama, ali se suočava s vjetrovima promjena koji pušu kroz njihove živote. Sukob generacija jasno ilustrira napetosti između prihvaćanja uspostavljenih normi i neizbježnog traženja novih putova.
Prevoditeljica: Branka Rakić
Autorica adaptacije i dramaturginja: Željka Udovičić Pleština
Scenograf: Miljenko Sekulić
Kostimografkinja: Marita Ćopo
Autori glazbe: Ivanka Mazurkijević i Damir Martinović Mrle
Autor video projekcija: Ivan Marušić Klif
Oblikovatelj svjetla: Aleksandar Čavlek
Koreografkinja za ples mambo: Tamara Despot
Asistentica redatelja: Mirela Tihava
Pomoćnik redatelja: Max Foretić
Inspicijentica: Mirela Tihava

Igraju:
Rosa – Linda Begonja
Virginia – Mia Anočić – Valentić / Mirela Videk Hranjec
Pepino – Dražen Čuček
Rocco – Filip Detelić
Federico – Igor Jurinić
Antonio – Vilim Matula
Giulianella – Josipa Anković
Amelia – Anita Matić Delić
Atilio – Matija Šakoronja
Rafaele – Marko Makovičić
Luigi Ianiello – Hrvoje Kečkeš
Elena Ianiello – Branka Trlin
Krojač – Vedran Mlikota
Mikele – Damir Poljičak
Maria Carolina – Ana Maras Harmander
Roberto – Davor Kovač
Doktor – Karlo Mlinar
Popusti na grupne posjete (10 i više osoba)
Prodaja na tel. 01/4833 645, 01/4833 646

Priča mi se priča: KRALJEVNA NA ZRNU GRAŠKA
2025-02-09 10:30 - 11:05, 2025-02-09 11:30 - 12:05 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
TEATAR POCO LOCO
Priča mi se priča: KRALJEVNA NA ZRNU GRAŠKA
Ovu priču možete i poslušati na svim glazbenim streaming servisima (klik na Audiopriča i druga bića).
Redateljica: Renata Carola Gatica
Ilustratorica: Ana Kolega
Dramatizacija teksta: Zrinka Kušević prema priči H. Ch. Andersena
Glazba i songovi: Fabijan Komljenović i Zrinka Kušević
Instrument: klavir
Broj izvođača: 4
Uzrast: 3+
Ovo je jedna uobičajena priča o Kraljevni na zrnu graška, sve je u toj priči uobičajeno osim tog neuobičajenog Kraljevića. Zašto je tako neuobičajen?
Zato što je sve u njegovom životu moralo biti savršeno. Sve zvijezde su se morale uvijek poklapati, u njegovim mislima se sve moralo savršeno stapati.
Kako li je samo takav neuobičajen kraljević uspio pronaći kraljevnu koja je baš za njega: posebna, pomalo neuobičajena, potpuno originalna i 100% plemenita? Uz pomoć zvijezda i planeta, uz pomoć oluje i prsta sudbine!
Ovo je priča koja će vas malo nasmijati, malo raspjevati, malo zamisliti i zasigurno natjerati da pogledate u zvijezde. Priča o prstu sudbine i snovima koji nas vode, koja poručuje djeci da svako zaslužuje ostvariti svoje – a ne tuđe snove.
Premijera: 27. 3. 2022.

Djevojčica sa šibicama, GK Žar ptica
2025-02-09 11:00 - 11:45 | Gradsko kazalište Žar ptica, Bijenička 97, Zagreb, 10000, Croatia (Local Name: Hrvatska)
Autor: Hans Christian Andersen
Režija: Tamara Damjanović
Igraju: Amanda Prenkaj, Ante Krstulović, Berislav Tomičić, Dunja Fajdić, Vini Jurčić, Ivan Simon

Čaga kao nekada na Ribnjaku
2025-02-09 19:00 - 22:00 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
Centar mladih Ribnak oživljaja povijesne Ribnjakove čage! Nakon prve održane čage u ožujku 2024. godine, koju je posjetilo čak stotinjak čagera, nastavlja se još jače i veselije s čagama. Pozivamo sve ljubitelje plesnjaka da ožive stara sjećanja i dođu na fenomenalan provod u Ribnjak!
INFORMACIJE O ČAGI:
Datumi: 9.2., 23.2., 9.3., 16.3., 23.3., 27.4., 11.5. i 25.5.2025.
Vrijeme početka: 19.00 sati
Trajanje: 3 sata
Mjesto održavanja: Velika dvorana ili gornja vanjska terasa Centra mladih Ribnjak
Izvođači: Renome bend
𝗢 𝗥𝗘𝗡𝗢𝗠𝗘 𝗕𝗘𝗡𝗗𝗨:
Uspješni poslovni ljudi, koji su kao djeca zavoljeli muziku i učili svirati od najranije dobi, po završetku poslovne životne karijere nastavili su svirati i na veliko zadovoljstvo ljudi koji vole plesati, osnovali su Renome band. Danas vraćaju zagrebačke čagere u najmlađu dob, svirajući evergreene 60-ih, 70-ih i 80-ih godina, domaće i strane.
Čʟᴀɴᴏᴠɪ ʀᴇɴᴏᴍᴇ ʙᴇɴᴅᴀ:
• Dinko Lovrinić (Pura), ritam gitara i vokal,
• Ivica Bakula (Baki), solo gitara i vokal,
• Damir Martinić Jerčić, bas gitara i vokal,
• Dejan Rogić (Roki), klavijatura
• Ivan Mikulčić (Ivek), bubnjevi i
• Andrea Rakočević, pjevačica

GSK Kerempuh: DJEVOJKA ZA ZBOGOM
2025-02-09 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Neil Simon
Redatelj: Goran Kulenović
Čuveni američki dramatičar Neil Simon podjednako je često pisao kazališne drame i filmske scenarije, a Djevojka za zbogom (The Goodbye Girl) među najuspješnijim je ekranizacijama njegovog teksta. Jedna od najpametnijih i najživotnijih romantičnih komedija u povijesti filma, za koju je Richard Dreyfuss postao najmlađim dobitnikom ‘Oscara’ u kategoriji glavne muške uloge, donosi nam priču o čikaškom glumcu Elliotu Garfieldu koji dolazi u New York, na off-Broadway, igrati Richarda III. Spletom okolnosti prisiljen je dijeliti stan s bivšom plesačicom /samohranom majkom Paulom i njenom slatkom i pametnom desetogodišnjom kćerkom Lucy. Osim prisilnog zajedničkog suživota, velik je izazov za odnos Elliota i Paule njezin otpor prema ponovnom zaljubljivanju, izazvan upravo neuspješnim vezama s glumcima. Usput, bizarna koncepcija Shakespeareovog djela Elliotovu veliku glumačku priliku vodi prema propasti, a niti Paulino prisilno obnavljanje plesačke karijere ne ide u puno boljem smjeru…
U adaptaciji i režiji Gorana Kulenovića (autora kultnih serija Bitange i princeze te Crno-bijeli svijet), te u virtuoznim glumačkim izvedbama Marka Makovičića i Sare Stanić, Djevojka za zbogom dinamična je studija karaktera, prepuna inteligentnog humora i duhovitog istraživanja urbanih neuroza, ali i stvarnih ljudskih emocija – mišljena da gledatelje iz dvorane isprati s velikim smiješkom na licu.
Autori adaptacije: Goran Kulenović i Sara Stanić Blažević
Autori prijevoda: Goran Kulenović, Kristina Kegljen, Sara Stanić
Autor glazbe: Enes Kulenović
Autor fotografija: Mak Vejzović
Rekviziterka i garderobijerka: Ana Rebrović
Majstor svjetla: Tomislav Sabljar
Majstor tona: Deni Ključarić/Damir Ključarić
IGRAJU:
Marko Makovičić
Sara Stanić Blažević
Zvonka Tomaš Brazzoduro
Popusti na grupne posjete (10 i više osoba)
Prodaja na tel. 01/4833 645, 01/4833 646

Dodjela nagrada Međunarodna izložba LIDICE 2024.
2025-02-10 12:00 - 13:00 | ZAGREB
Hrvatski školski muzej ima čast pozvati Vas na svečanu dodjelu diploma autorima i mentorima nagrađenih radova na 52. Međunarodnoj izložbi dječje likovne umjetnosti LIDICE 2024. održane u Češkoj. Svečana dodjela održat će se u galeriji Hrvatskog školskog muzeja “Školica za 5”, u Hebrangovoj 5 u Zagrebu u ponedjeljak 10. veljače u 12 sati.

Paula Tončić u Galeriji Spot
2025-02-10 19:00 - 2025-02-28 20:00
Galerija Spot i Ured za fotografiju pozivaju na otvorenje izložbe LEL umjetnice Paule Tončić, koje će se održati u ponedjeljak, 10. 2., u Galeriji Spot u 19:00 sati. Službeno otvorenje s vodstvom i razgovorom s autoricom izložbe kreće od 19:30 sati, a kao dio popratnog programa izložbe održat će se Radionica izrade umjetničkih knjižica u srijedu, 26. 2., u 18:00 sati u Galeriji Spot. Izložba ostaje otvorena do 28. 2. 2025.
U fokusu rada Paule Tončić začudna je osoba po imenu Lou. Njezin je izgled neobičan, a modni izričaj intrigantan, povezan s queer estetikom, čime pobuđuje poglede i izaziva društvene norme. O identitetu tajanstvene Lou ne znamo mnogo, tek ono što nam otkrivaju fotografske bilješke iz umjetničine arhive susreta – svojevrsnog vizualnog dnevnika koji je rezultat istraživanja interakcija među ljudima na jednoj platformi za prodaju rabljenih predmeta.
Sliku o njoj stvaramo na temelju kožne jakne namjesto tjelesne prisutnosti, fotografskog otiska njezinog lika na aluminijskoj ploči, iščezavanja vizualnih dokaza o fizičkom postojanju po uzoru na estetiku niskobudžetnih horor filmova ili, primjerice, stilskih tragova iz fetišističkih časopisa za koje znamo da umjetnica i Lou strastveno skupljaju. Ocrtavajući lik protagonistkinje tek naznakama stilskih odrednica koje povezuje s identitetskim pitanjima, autorica preispituje kako nas vizualna kultura oblikuje te kakvu ulogu u tim iščitavanjima slojeva percepcije može imati umjetnički izraz.
LOUD EYES LOU rad je koji istražuje odnose između gledanja, zajedništva, izolacije, fizičke i virtualne prisutnosti, dokumentacije, trajnosti i potrošnosti te stvaranja perceptivnih veza u kontekstu u kojemu one same postaju alati za promišljanje o slici društva. Temu ženskog pogleda, u onom smislu u kojem ga feministički diskurs počinje problematizirati krajem 1970-ih godina, kada “objekt” promatranja postaje subjekt, ovdje zapažamo kroz preispitivanje vođenog kreiranja vlastitog prikaza za “druge oči”. U tom smislu dolazi do razilaženja s “očekivanim” modelima ponašanja, djelovanja ili stvaranja, a složeni sustavi unutarnjih i vanjskih podražaja (de)konstruiraju sliku društvene stvarnosti. Tome pridonosi i zvučni element ovoga rada skriven u višeznačnom nazivu LEL[1] – skraćenici izraza za iskazivanje okrutnog smijeha koji subjekt ovdje okreće u vlastitu korist.
Ivana Završki
__________________________________________________________
[1] LEL – laughing even louder, izvedenica oblika LOL

Paula Tončić (Zagreb, 1997.) diplomirala je animaciju i nove medije na Akademiji likovnih umjetnosti u Zagrebu. Nakon studija seli se u Berlin, a u svom umjetničkom radu istražuje arhiviranje, klasifikaciju i dokumentaciju začudnih predmeta. Izdvajajući njihove groteskne elemente bavi se granicama stvarnosti i fikcije s fokusom na djevojačko iskustvo, ženski pogled i intimnost. Inspirirana fikcijskom literaturom i trash horor kinematografijom, istražuje liminalne prostore te fizičku i značenjsku transformaciju materijala među medijima. Dobitnica je nagrade Grand Prix na 37. Salonu mladih.

Popratni program:

Vodstvo izložbom i razgovor s autoricom, 10. 2. 2025., 19:30, Galerija Spot
Radionica izrade umjetničkih knjižica, 26. 2. 2025., 18:00 sati, Galerija Spot

Realizacija izložbe i rad Ureda za fotografiju omogućeni su sredstvima Ministarstva kulture i medija RH, Grada Zagreba i Zaklade Kultura nova.

CeKaPe: Čitajmo poeziju
2025-02-11 19:00 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Program Čitajmo poeziju završna je produkcija tekstova/pjesama nastalih na radionici poezije. Svoje će pjesme čitati polaznice i polaznici radionice: Majda Čaušević Radić, Ružica Kopić MIhaliček, Anamarija Kolimbatović, Ida Ister, Matea Alfirev, Nina Matusina i Nikola Stošić.
Događanje će moderirati voditeljica radionice poezije Ana Brnardić.

Ines Borovac: "Zašto ne želiš na dejt sa mnom?" - performans
2025-02-12 19:00 - 2025-02-14 21:00 | KONTEJNER, Odranska 1/1, Zagreb, 10000, Croatia (Local Name: Hrvatska)
KONTEJNER, Odranska 1/1, Zagreb
12., 13., i 14. veljače 2025., 19 h
S postupnim buđenjem iz zimske hibernacije i prvim, makar psihološkim, nagovještajima proljeća, veljača donosi i komercijalno dobro iskorišteno Valentinovo – Dan zaljubljenih. Bez obzira grozite li se tog datuma, veselite mu se ili cinično kolutate očima na sam njegov spomen, pridružite nam se 12., 13. i 14. veljače u 19 sati u KONTEJNER-u, na ciklusu performansa Ines Borovac „Zašto ne želiš na dejt sa mnom?”
U performativnom projektu „Zašto ne želiš na dejt sa mnom?“, Ines Borovac istražuje povijesne rituale udvaranja i razvoj romantičnih odnosa u europskom kontekstu, sežući sve do srednjeg vijeka. Kao lajtmotiv rada javlja se simbol jabuke, koju bi mlada žena nekoć darivala svom odabraniku kao čin autonomije i davanja pristanka. Iako jabuke danas rijetko poklanjamo romantičnim interesima, one su simbolički migrirale na kućišta naših mobilnih uređaja, koji polako postaju naša glavna veza sa stvarnošću i drugim ljudima. Ono što je nekada bilo ‘prodavanje’ ženskog tijela kroz brak (u obliku miraza) radi učvršćivanja homosocijalnih odnosa nije bitno drugačije od današnjeg ‘prodavanja’ podataka digitalnih tijela putem online aplikacija, sada u svrhu jačanja kapitalističkih odnosa tehnološkog svijeta Silicijske doline.
Ines Borovac odlazi na spojeve dogovorene putem aplikacija za upoznavanje i, uz pristanak sudionika, prenosi ih uživo publici u izložbenom prostoru (tri spoja u tri večeri). Publika, vođena serijom uputa (promptova), može putem posebno razvijene aplikacije, osmišljene za potrebe projekta, utjecati na tijek spoja, čime autorica zapravo gamificira proces dejtanja.
Performans “Zašto ne želiš na dejt sa mnom?” publiku čini suučesnicima u ‘igri’ razmjene podataka, suočavajući ih s nelagodom i preokrećući uloge – od voajera postajemo nevoljki egzibicionisti. Kamera se neočekivano okreće prema nama. Borovac u središte postavlja pitanje: ako dobrovoljno dajemo svoje podatke i pažnju tehnološkim kompanijama koje na nama zarađuju (ako ne plaćaš za proizvod, ti si proizvod), nisu li i naši romantični odnosi na neki način postali transakcijski? Komodificiraju li se naše geste, radnje, misli?
Dekonstruirajući procese dejtanja i nepromišljenog davanja vlastitog vremena i podataka, Borovac raskrinkava transakcijsku prirodu romantičnih i seksualnih odnosa te perfidnu agendu velikog broja aplikacija i drugih digitalnih alata kojima se svakodnevno koristimo.

Ulaznice su dostupne online na Entrio.hr ili na blagajni KONTEJNER-a (Odranska 1/1) svaki dan izvedbe od 18 sati.

Radionica za Valentinovo "IZ SRCA SRCU"
2025-02-13 17:00 - 18:30 | ZAGREB
Radionica za Valentinovo “IZ SRCA SRCU” – inspirirat ćemo se spomenarima iz zbirki Školskog muzeja i stvarati nove, suvremene i intimne čestitke. Medij će biti pop up čestitka, a kombinirat ćemo tehnike akvarela i papir plastike. Radionice vodi Petra Kovačić, mag. educ. art. Prijave na email: idumbovic@hsmuzej.hr ili tel: 01 48 55 716 Ostali detalji https://www.hsmuzej.hr/…/ususret-valentinovu-i-fasniku/

Javna tribina: Urbane praznine
2025-02-13 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U srcu naših gradova prostiru se napuštene zgrade, prazni poslovni prostori i zapuštena zemljišta – resursi koji godinama ostaju neiskorišteni unatoč rastućim potrebama za stanovanjem, radnim prostorima i javnim sadržajima. Kako regulativa, tržište i društvene inicijative mogu pridonijeti njihovoj revitalizaciji, bit će tema javne tribine Urbane praznine, koja se održava u Uraniji – prostoru kreacije, u četvrtak, 13. veljače u 17:30 sati.
Panel okuplja eminentne stručnjake iz područja ekonomije i tržišta nekretnina:

Prof. dr. sc. Josip Tica, redoviti profesor na Katedri za makroekonomiju i gospodarski razvoj Ekonomskog fakulteta u Zagrebu, stručnjak za tržište nekretnina i urbanu ekonomiju.
Dubravko Ranilović, direktor tvrtke Kastel Nekretnine, predsjednik Udruženja poslovanja nekretninama pri HGK, dugogodišnji analitičar tržišta nekretnina.
Filip Dumbović, direktor i partner u zagrebačkom uredu Avison Young, specijaliziran za komercijalne nekretnine, procjene i investicijske analize.
Mladen Vedriš, profesor, gospodarstvenik i ekonomski stručnjak s bogatim iskustvom u javnom i privatnom sektoru.

Kroz kritičku raspravu, panel će analizirati ključne prepreke koje otežavaju aktivaciju napuštenih prostora te istražiti moguća rješenja za njihovo sustavno uključivanje u urbani razvoj. Ključna pitanja uključuju:

Na koji način pravni i ekonomski okviri oblikuju sudbinu neiskorištenih nekretnina?
Kako potaknuti vlasnike na njihovu revitalizaciju?
Može li aktivacija ovih prostora doprinijeti dinamičnijem i održivijem urbanom razvoju?

Ova tribina nudi priliku za informiranu raspravu i razmjenu perspektiva između stručnjaka, donosioca odluka i šire javnosti, s ciljem formuliranja konkretnih smjernica za buduće politike i inicijative.
Događanje je besplatno, ali je broj mjesta ograničen, stoga pozivamo sve zainteresirane da se prijave na urania.hr.

Tečaj keramike u Ribnjaku
2025-02-14 17:30 - 20:00 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
Tečaj keramike pružit će vam priliku da istražite različite tehnike keramike, razvijete svoju kreativnost i stvarate vlastite unikatne keramičke komade.
Detalji radionice:

Početak: u veljači, petak, 7., 14. i 21.2.2025.
Trajanje: 2,5 h
Vrijeme: 17.30 sati
Lokacija: Centar mladih Ribnjak, Park Ribnjak 1
Cijena: 20 eura 1x dolazak

TEME RADIONICA:
7.2. Izrada keramičkog podmetača za lonce
Na ovoj radionici učit ćemo kako napraviti keramički podmetač za lonac!
U podmetač ćemo urezati stilizirani reljef po želji uz vodstvo instruktora, a podmetači će moći biti raznih oblika i veličina, po želji kreatora i potrebi lonca
14.2. Sretno Valentinovo!
Povodom Valentinova izrađujemo vazu u obliku srca. Rezat ćemo plošno izvaljane plohe gline u oblik srca te to pretvoriti u vazu za cvijeće.
21.2. Izrada šalica i zdjelica
Najjednostavnijom i najstarijom tehnikom izrade keramičkog posuđa – štipanjem prstima – izrađivat ćemo glinene šalice i zdjelice za kućnu upotrebu!
Kao i uvijek, radionice su namijenjene onima sa i bez iskustva, a radove možete pokupiti nakon nekoliko tjedana, poslije sušenja i pečenja u keramičkoj peći.
Nema potrebe za prethodnim iskustvom u keramici. Svi su dobrodošli!
Voditelji: Perunovo kolo
(Polaznici radionice svoje uratke mogu pokupiti nekoliko tjedana nakon tečaja zbog toga što svaki predmet uključuje dva pečenja u keramičarskoj peći.)
Pridružite nam se na ovom putovanju stvaranja i izražavanja kroz čaroliju keramike.
Veselimo se vašem dolasku!

Neja Tomšič / Nonument Group: Circle
2025-02-14 20:00 - 21:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Rad „Circle“ imerzivna je dokumentarna instalacija s naracijom, vizualne slovenske umjetnice Neje Tomšič i grupe Nonument. Korištenjem raznih metoda snimanja i istraživanja, Tomšič je istražila povijest parka u rumunjeskom Cluju i njegovo trenutno stanje, a u nastavku projekta arhitekt Miloš Kosec u Zagrebu će provesti istraživanje bivše tvornice Jedinstvo, kao vrijedne točke zagrebačke industrijske baštine. Rezultati istraživanja bit će korišteni za proširenje naracije instalacije.
Više na linku.

Teatar EXIT: VOLIŠ LI ME
2025-02-14 20:00 - 21:10 | Teatar EXIT (Ilica 208)
Autorski tim:

Autori teksta: Janez Vajevec, Vesna Tominac Matačić, Žiga Čamernik i Andrej Vajevec
Režija: Janez Vajevec
Dramaturgija: Andrej Vajevec
Igraju: Vesna Tominac Matačić i Žiga Čamernik
Produkcija: Zagrebački glumački atelje u suradnji sa Studijem Teatra Exit

O predstavi:

Život koji smo sanjali nije se ostvario. Umjesto bračne idile koju smo planirali nakon prvotne zaljubljenosti susreli smo svoju osobnu bol od koje ne možemo pobjeći. Možemo li je nadvladati? I što nas čeka iza toga? Ljubav ili…?
Ovo su neke od tema koje otvara komedija Voliš li me?, oživljena fantazija dvadesetogodišnjeg perioda jednoga života koji su dvoje ljudi odlučili dijeliti u ulogama ljubavnika, životnih suputnika, iskrenih prijatelja, roditelja, pa čak i žestokih suparnika te naposljetku iskonskih ljudskih bića. Sve što jedna »ljubavna« veza može podnijeti pred očima gledatelja će se i dogoditi.
Mizanscena je jednostavna. Dvoje glumaca, stol i stolice te bezbroj fiktivnih predmeta koji ne postoje samo u mašti, već i u zbilji.

Teatar Poco Loco: LJUBITI, SAMO LJUBITI
2025-02-15 11:00 - 11:35 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
Bio jednom jedan mali, smeđi, slinavi stvor. Jako drag, ali i strašno spor. Na leđima on nosi kao ruksak svoju kuću i od nje se nikada nije maknuo ni makac.
Sigurno se pitate kako je to moguće?!
Eto kako: Puž se s kućicom rodio, kao što se slon rodio sa surlom. I dok je Puž slinio i hvalio svoju kućicu, u njegovom vrtu, svijetu i životu pojavila se Ružica, djevojčica glasovita po svojemu glasu. I onda se dogodilo TO – Puž se zaljubio. Ali, Ružici Puž nije bio po volji. Ona je željela da Puž postane junak, heroj, kralj, princ, sportaš ili bar ministar. Zbog Ružice je Puž bio spreman učiniti sve, pa čak i otići od doma, riješiti se kućice! I zato je Puž krenuo u pustolovine.
Sigurno se pitate kakve pustolovine?!
Itekakve!
Prošao je kroz jednu šumu, zapeo kod Carinika, vozio Mačkobus, spasio A razred, preplašio Zmaja, odgovorio na sve Ružičine zagonetke… Budući da kraj nikad nije isti kao početak, znajte da je sve to zapravo bilo potrebno kako bi Puž na kraju svih krajeva spoznao da je on jedan, jedinstven, pravi pravcati čovjek, pardon, PUŽ: točno takav kakav je.
Režija: Renata Carola Gatica
Dramatizacija: Maja Katić prema tekstovima Zvonimira Baloga
Autorica glazbe: Davorka Horvat
Scenografija i kostimografija: Jasmina Kosanović i Božidar Raos
Grafički dizajn plakata: Bruno Kontrec
Fotografije: Nina Đurđević
Glume: Bruno Kontrec i Maja Katić/Zrinka Kušević
Trajanje: 45 min
Namjena: 6+, za učenike nižih razreda osnovne škole
Premijera: 14. svibnja 2016., Centar mladih Ribnjak / Adaptacija: 9. veljače 2024., OŠ Podturen

Priča mi se priča: CAREVO NOVO RUHO
2025-02-16 10:30 - 11:05, 2025-02-16 11:30 - 12:05 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
TEATAR POCO LOCO
Priča mi se priča: CAREVO NOVO RUHO
Redateljica: Renata Carola Gatica
Ilustratorica: Jasmina Kosanović
Dramatizacija teksta: Maja Katić prema priči H. Ch. Andersena
Glazba i songovi: Ivana Đula, Luka Vrbanić i Zrinka Kušević
Instrument: bouzouki
Broj izvođača: 5
Uzrast: 3+
Bio jednom jedan car kojem je najmilija na svijetu bila odjeća. Točkice ili prugice? Svila ili pliš? Marama ili šal? Gumbići ili šljokice? To su bile slatke brige kojima se svakodnevno posvećivao. A onda su u njegovo carstvo pristigle dvije varalice, praveći se da znaju napraviti odijelo kakvo svijet još nije vidio. Što mislite, hoće li car uspjeti naučiti da odjeća nije najvažnija star u životu? Poslušajte priču i zaključite sami.
Premijera: 25. 11. 2018.

Dnevnik Pauline P., GK Žar ptica
2025-02-16 11:00 - 11:45 | Gradsko kazalište Žar ptica, Bijenička 97, Zagreb, 10000, Croatia (Local Name: Hrvatska)
Autor: Sanja Polak
Režija: Snježana Banović
Igraju: Bogdan Ilić, Dunja Fajdić, Marko Hergešić, Drago Utješanović, Nika Ivančić, Maruška Aras

Večeri u Orisu: Materra
2025-02-17 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
U ponedjeljak, 17. veljače 2025. u 18 sati u Oris Kući arhitekture (Kralja Držislava 3, Zagreb) održat će se predavanje o osječkom hotelu Materra u sklopu cjelogodišnjeg serijala predavanja Večeri u Orisu.
Sudjeluju: Oliver Grigić i Branimir Kljajić (autori arhitektonskog rješenja); Josipa Pipunić, Jelena Kapraljević, Martina Salitrežić i Mislav Salitrežić (autori projekta interijera)
Moderator: Ivan Mlinar
O projektu:
Hotel Materra nalazi se u Čepinu, u blizini Osijeka, u sklopu turističkog kompleksa Terra Negra. Idejno osmišljavanje hotela na tom prostoru započelo u lipnju 2021. godine i tijekom tog procesa, u kontinuiranoj suradnji s investitorom, analizirana je prvenstveno točna lokacija trenutno najvećeg sadržaja na tom prostoru. Smještanje i oblikovanje hotelskih sadržaja većih kapaciteta u prirodno okruženje, uz intenciju što manjeg osobnog isticanja i što prihvatljivijeg utjecaja na okoliš predstavljalo je izazov u nekoliko segmenata.
Prvi segment je urbanističko odnosno krajobrazno pozicioniranje hotela na način koji neće narušiti vizure postojećih sadržaja, očuvanje svih visokih nasada šume oko hotela, a koji su velika vrijednost postojećeg prostora, udaljavanje od prometa i pri tome organizacija pristupa hotelu uz maksimalni doživljaj izvornog prirodnog okoliša i uklapanje hotela u njega.
Drugi segment je arhitektonsko oblikovanje samog hotela. Volumen hotela se svojom visinom, proporcijama, izraženom horizontalnošću oblikovanja, naglašenom raščlambom i rasporedom sadržaja po vertikali, svojim uvlačenjima, prodorima i prožimanjima, kako u svojoj nutrini tako i vanjštini, sjedinjuje njega samog, kao i njegove posjetioce, s duhom i vizurama slavonskog beskrajnog smirujućeg pejzaža i poziva na stalni kontakt s prirodom.
Nakon zanimljivog predavanja i rasprave, ostanite na druženju uz degustaciju slavonskih delicija tvrtke Žito i istarskih vina @armanmarijawines
Ulaz na predavanje je slobodan.
Ulaz na predavanje je slobodan.

Theoretical Practice of Architecture at Work
2025-02-17 19:00 - 22:00 | galerija DESSA, Židovska steza 4, Ljubljana, 1000, Slovenia
You are cordially invited to the opening of the exhibition Theoretical Practice of Architecture at Work, which will take place on Monday, 17 February 2025, at 7 pm in DESSA gallery.
Theory of architecture is a practice; that is to say, a thinking and practical activity with a specific temporality all its own. It must always also go back, return to the past, to the well-constructed works of architecture – manifested in books, articles, built structures, and architectural and urban projects – in order to be able to go on, develop further. And to establish itself and act in the present such that at the same time it also opens up possibilities that allow it to continue in the future – continue in a way that is not already inscribed in the given present and the set of possibilities this present offers. This is the dimension of architectural theory that interests us in our project: its capacity to cut into the linear flow of time, and in so doing open up the way for some new yet unimagined possibilities.
To be more precise, we are interested in the capacity of architectural theory to recognize those architectural works that have succeeded in responding to their time and situation, their historical moment, such that they raised questions that have remained open, unanswered; articulated problems that remained unresolved; projects started yet remain unfinished. And unanswered, unresolved, unfinished, not because they were ill-conceived, not because they did not succeed but precisely because they did succeed. That they succeeded is manifested by the fact that in and with them a certain surplus was produced, something that has yet to be untangled and which requires further work. A surplus that appears as an open question and can, as such, act as both a point of support and an invitation to continue – to continue thinking and constructing architecture.
The aim of our project is to identify and articulate such open questions, problems, and projects that should in our view be (re)addressed and thought through – again; re-thought in a way appropriate to our time. That is, they should be rethought yet again, differently, and more effectively. In so doing we hope to outline some points of orientation for the further work of architecture, in both theoretical and design practice – particularly in the fractured and scattered circumstances that characterise our time and world. We will develop our project in the form of lectures, reading seminars, a student conference and theoretical debates; this will also serve as our final exhibit. So, instead of objects and images we will exhibit our practice itself in the DESSA gallery. Our exhibit will be the theoretical practice of architecture at work.
Prof. dr. Petra Čeferin
The series of events is curated by Petra Čeferin (author of the concept and curator of the exhibition) and Uroš Mikanovič (co-curator). It will conclude with a student conference of the seminar on the theoretical practice of architecture (2024/25), which is taking place at the Faculty of Architecture of the University of Ljubljana under their mentorship.

Izložba fotografija Vladimire Spindler/Snijeg je dovoljan samome sebi
2025-02-18 19:00 - 21:00 | Galerija Modulor, Park Stara Trešnjevka 1, Zagreb, Grad Zagreb, 10000, Croatia (Local Name: Hrvatska)
Vladimira Spindler svojim objektivom bilježi grad pod snijegom, koristeći ovaj prirodni fenomen kao ključni element svoje umjetničke vizije. Snježni nanosi, pokrivene ograde i bijeli drvoredi postaju mistična mjesta tišine i povlačenja. Fotografije prizivaju osjećaj nostalgije i trenutke kada snijeg prekriva gradsku vrevu, donoseći mir i intimnost.
Kako ističe kustosica Branka Hlevnjak, “kao da se s fotografija čuje tišina koju donosi snijeg kada se spusti na grad i odjednom priguši svu prometnu buku. Fotografije su to pune nostalgije kakvu izaziva snijeg kao motiv; žudnje za toplim domom, za vatrom koja pucketa u kaminu, dok vani pod snijegom škripe čizme koje ga gaze.”
Vladimira Spindler profesionalno se bavi fotografijom od 1998. godine, a posljednjih 20 godina ima status umjetnice kao članica Hrvatskog društva samostalnih umjetnika. Radila je za brojne časopise poput Glorije, Ellea, Cosmopolitana i Playboya, a šest godina bila je službena fotografkinja dramskog kazališta Gavella. Također je surađivala s drugim kazališnim institucijama, kao što su Zagrebačko kazalište mladih, Hrvatsko narodno kazalište i Teatar Žar Ptica. Uz kazališnu fotografiju, radila je i na glazbenim CD omotima te na filmskim setovima, uključujući projekte “Dnevnik velikog Perice” i “A bili smo vam dobri”. Od 2023. godine članica je Društva hrvatskih filmskih redatelja. Redateljica je pet dokumentarnih filmova.
Izložba Snijeg je dovoljan samom sebi donosi seriju fotografija koje osvajaju atmosferom, prizivajući tišinu, refleksiju i ljepotu zimskih pejzaža u urbanom okruženju.

Pokladni korzo – restaurirani pokladni kostimi iz fundusa Muzeja za umjetnost i obrt
2025-02-18 19:00 - 2025-03-03 17:00 | Galerija ULUPUH, Ilica 13, Zagreb, 10 000, Croatia (Local Name: Hrvatska)
U fundusu zbirke tekstila i modnog pribora Muzeja za umjetnost i obrt nalazi se devet pokladnih kostima i popratnog modnog pribora s kraja 19. te početka 20. st. Ovi kostimi odijevaju se prilikom pokladnih zabava koje označavaju početak godišnjeg ciklusa slavlja i zabava, a odvijaju se od Sveta tri Kralja do Pepelnice. Ovom izložbom nevidljivi muzejski poslovi postaju vidljivi.
Uz izložbu bit će organizirane kreativne radionice za djecu i odrasle te stručno vodstvo autorica izložbe.
Izložba se organizira u suradnji ULUPUH-a i Muzeja za umjetnost i obrt.
Autorice:
Iva Čukman, konzervatorica-restauratorica savjetnica, voditeljica restauratorskih radionica
Andrea Klobučar, muzejska savjetnica, voditeljica zbirke tekstila i modnog pribora

HUBIH MASTERCLASS
2025-02-19 | Hotel Hills Sarajevo, Butmirska cesta 18, Ilidža, Kanton Sarajevo, 71210, Bosnia and Herzegovina
Festival će obuhvatiti sajamski dio na preko 1000m2 izložbenog prostora, masterclassove, te konferenciju o menadžmentu, opremanju hotela i ugostiteljskih objekata. Naime, sajamski dio će biti otvoren za sve posjetioce oba dana, gdje će imati mogućnost obilaska i posjete štandovima kompanija koje će izlagati, informisati se o svim novitetima koje nude, aktuelnostima i trendovima.

Izložba Damir Tripar: 19.2.2025.
2025-02-19 19:00 - 22:00 | HDLUDU, Šetalište kralja Zvonimira 32, Dubrovnik
Damira Tripara upoznao sam sredinom devedesetih, u vrijeme kada se vratio sa studija u Italiji gdje je prvo, koliko se sjećam, bio u Veneciji, a kasnije u Napulju. U tom momentu bio u previranju i iz svog slikarskog backgraunda prelazio u novu fazu svog umjetničkog i istraživačkog rada. Vjerujem da je pomak iz Venecije u Napulj za njega bio vrlo značajan jer se iz slikarskog diskursa pomaknuo prema onome za što je smatrao da je bliže životu. Na razini medija, dakle umjetničkog izražavanja, se od slikarstva pomicao prema onome što je u sebi imalo i perfomativne elemente i elemente filma, a što je kasnije postalo naročito važno.
U Zagrebu smo se tih par godina dosta intenzivno družili. Damir je u jednom momentu otišao u Berlin s namjerom nastaviti svoje obrazovanje na filmskoj akademiji. No prije toga, možda vrlo simptomatično za opisati Damirovo poimanje svijeta i njegovu potrebu da bude dio nečega što je on smatrao da je stvarni život, je jedna anegdota koju mi je prepričao. Bilo bi zanimljivo reći da su njemu bili vrlo bliski filmski autori i to rekao bih buntovnici kao što je Fassbinder ili kao što je bio Pasolini. Talijanski neorelizam bio mu je vrlo važan. To je bila tema njegova Napulja… Liliana Cavani. Ne znam da li je on spomnjao Lilianu Cavani, ali to je taj tip autora koji su promatrali stvarnost i željeli biti što bliže njoj. No, da se vratim na zagrebačku priču, u toj međupauzi Damir se i zaposlio u domu za napuštenu djecu i radio je kao čuvar u tom prostoru sa djecom iz spektra autizma, s djecom koju roditelji nisu mogli zadržati pa su ih institucionalizirano tamo čuvali. Te priče su se, moram reći, doimale strašno tragično i teško i snažno, a Damir se na neki način tek tu osjećao živim. Mislio je da je to način da se bude bliže stvarnom životu i na neki način je to isto pokušavao promovirati u umjetnosti. Iako je dobro je vladao zanatom i bio vrlo zanimljiv slikar, sve se više pomicao prema pisanju scenarija, odnosno pisanju priča kroz fotografiju s intencijom prema filmu.
Na žalost, Damir je pod okolnostima za koje danas ne mogu točno procijeniti kakve su one bile, u svom atelieru u Poreču, s pogledom na more, obučen u odijelo, odlučio okončati svoj život. Iako je tek bio na putu svojih najveličanstvenijih umjetničkih ostvarenja, ono što je za sobom ostavio su divni tragovi jednog odnosa prema umjetnosti gdje je pojam estetike čvrsto vezan uz pojam etike, tako mislim da se on kroz život pokušavao približiti ideji kako da svijet bude bolji, da se promišlja o tome što je etično i na koji način bi trebalo živjeti te na koji način umjetnost može izraziti i podržati takvu ideju.
Sandro Đukić, Zagreb, 9. veljače 2025.
—————————————
DaMir Tripar(1971.-1998.) rođen je 19.veljače 1971.u Puli
1998.maturirao na Srednjoj školi za grafički dizajn Pula
1990.-1992.studira slikarstvo na Accademia di belle arti u Veneciji
1992.-1994. studira i diplomira na Accademia di belle arti u Napulju
Grupne izložbe
1991. Coupe de phara, Nantes
1992. 77. BavilaQua la masa, Venezia
1993. Studio aperto, Napoli
Salon mladih, Zagreb
Meno sette, Napoli
Samostalne izložbe
1995. Galerija Forum, Zagreb
1997. Galerija PM (HDLU), Zagreb
Nagrade
1991. Grisia 91.Diploma, Rovinj
1992. Grisia 92.Druga otkupna nagrada

Kreativna Ura: Moderna vremena
2025-02-20 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Dizajn nije samo vizualna disciplina – on je odraz društvenih, ekonomskih i političkih mijena, identitetski marker i tihi sugovornik kolektivne memorije. Kako je hrvatski dizajn kroz protekla desetljeća oblikovao svakodnevni vizualni pejzaž, kako je reagirao na društvene turbulencije i što nam govori o suvremenom trenutku? O tim pitanjima razgovarat ćemo na sljedećoj Kreativnoj Uri: Moderna vremena, koja će se održati u četvrtak, 20. veljače u 17:30 sati u Uraniji – prostoru kreacije.
U fokusu predavanja je dokumentarni serijal Moderna vremena, koji u sedam epizoda mapira razvoj hrvatskog dizajna od 1950-ih do danas. Autori Dubravko i Matej Merlić, uz redatelja Tomislava Šobana, na temelju istraživanja, arhivskih materijala i razgovora s ključnim protagonistima bilježe prekretnice hrvatskog dizajna, kontekstualizirajući njegov značaj u širem društveno-kulturnom okviru.
Na panelu autori će govoriti o procesu nastanka serijala – od istraživačkih i produkcijskih izazova do estetskih odluka koje su oblikovale konačnu vizualnu i narativnu strukturu. O dizajnu kao prostoru dijaloga između prošlosti i budućnosti razgovarat ćemo i s arhitekticom Majom Merlić Ilić te dizajnerskim duom Klasja&Zita, koji će rasvijetliti pitanje suvremenih dizajnerskih praksi i odnosa prema naslijeđu.
Serijal Moderna vremena ne bilježi samo razvoj jedne profesije – on osvjetljava načine na koje dizajn preoblikuje način na koji percipiramo svijet oko sebe. Svojim kreativnim televizijskim pristupom uspjeli su privući pozornost struke, ali i šireg gledateljstva te na taj način popularizirati hrvatski dizajn.
Ovo predavanje pruža priliku za promišljanje o dizajnu kao integralnom dijelu kulture i identiteta, kao i o njegovoj ulozi u budućim društvenim i tehnološkim transformacijama.
Događanje je besplatno, ali je broj mjesta ograničen, stoga pozivamo sve zainteresirane da se prijave ovdje.
